સામાન્ય માનવીએ આંખ મીંચીને સહકારી ક્ષેત્ર ઉપર ભરોસો મૂકયો છે, ત્યારે સહકારિતાની મૂલ્યનિષ્ઠા અને વિશ્વસનિયતા જાળવી રાખવાની આપણી સહકારી ક્ષેત્રની જવાબદારી છે. સહકારી ક્ષેત્રની વ્યાપકતા અને વિકાસને કારણે કયાંક પણ ત્રુટી કે ખામી હોય તો લૂણો લાગ્યાની ખબર કદાચ મોડી પડે પણ આપણી પ્રતિબદ્ધતા સહકારી ક્ષેત્રના શુધ્ધિકરણ માટેની સતત પ્રક્રિયા વધુ તેજીલી અને ફળદાયી બનાવવા તેમણે અનુરોધ કર્યો હતો.